section_heading: Povijest
paragraph_text: Osnovala ju je skupina od deset stranaka na konferenciji u Beču 27. veljače 1921. godine. Osnivači su bili Neovisna socijaldemokratska stranka Njemačke (USPD), Francuska sekcija Radničke internacionale (SFIO), Neovisna stranka rada (ILP), Socijaldemokratska stranka Švicarske (SPS), Socijaldemokratska stranka Austrije (SPÖ) i Savez rumunjskih socijalističkih stranaka (FPSR, stvorile su ju otpale frakcije Socijalističke stranke Rumunjske). Travnja 1921. godine pridružila im se Španjolska socijalistička radnička stranka. Maksimalistička fakcija Talijanske socijalističke stranke (PSI) također se pridružila. Prestala je postojati 1923. godine.